Fauske

Fauske on Norjan kunta ja sen keskustaajamana toimiva samanniminen kaupunki Nordlandin läänissä. Se sijaitsee Saltenin alueen sisäosissa rajoittuen lännessä Bodøn kuntaan, etelässä Saltdaliin ja Skjerstadfjordeniin, Sørfoldiin pohjoisessa ja idässä Ruotsiin. Vuoden 2023 alussa Fauskessa oli 9 572 asukasta.

Talous 

Sulitjelman kaivokset ovat olleet Fausken kunnan talouden kannalta erittäin merkittäviä. Kunnan alueella sijaitsee myös useita marmorilouhoksia, joista louhittua marmoria on käytetty muun muassa New Yorkissa sijaitsevassa Yhdistyneiden kansakuntien päämajassa.

Tunnettuja henkilöitä
 Jørgen Kosmo (1947–2017), poliitikko
 Alexander Os (s. 1980), ampumahiihtäjä

Lähteet

Aiheesta muualla